ai4bharat/Pralekha huggingface dataset:
कृषी मंत्रालय
सर्वात दुर्बल घटकांच्या जीवनात बदल घडवून आणणे हाच खरा विकास - तोमर
भारताकडे शेतकऱ्यांच्या रूपाने प्रचंड कुशल मनुष्यबळ आहे - कृषिमंत्री
विकासाचा विचार करताना आपला सर्वांगीण दृष्टिकोन असायला हवा असे केंद्रीय कृषी आणि शेतकरी कल्याण मंत्री नरेंद्र सिंह तोमर यांनी म्हटले आहे. “विकासाचा अर्थ केवळ रस्ते किंवा घरे बांधणे असा होत नाही, तर समाजातील सर्वात दुर्बल घटकांच्या जीवनात सकारात्मक बदल घडवून आणला पाहिजे, तरच खरा विकास होईल.
इंडिया सस्टेनेबिलिटी कॉन्क्लेव्हमध्ये तोमर बोलत होते. केंद्रीय कृषी राज्यमंत्री कैलास चौधरी हे विशेष अतिथी होते. तोमर म्हणाले की, आपल्या देशाची मोठी लोकसंख्या आहे, त्यामुळे सर्व लोकांना संधी उपलब्ध करून दिल्या आणि त्यांनी एकत्रितपणे योगदान दिले तरच विकसित भारत शक्य होईल.
तोमर म्हणाले की, भारत हा कृषीप्रधान देश असल्यामुळे शेतीची भूमिका महत्त्वाची आहे. तोमर म्हणाले की, आज कृषी क्षेत्रात ड्रोन, डिजिटल अॅग्री मिशन आणि खाजगी गुंतवणुकीला प्रोत्साहन देऊन त्याचे उन्नतीकरण केले जात आहे. कृषी स्टार्टअप्सला प्रोत्साहन,किसान क्रेडिट कार्डचे वितरण आणि 16 लाख कोटी रुपये अल्पावधी कर्ज यासारखी अनेक ठोस पावले उचलण्यात आली आहेत. “कोविड-19 महामारीच्या काळातही, शेतकर्यांनी अन्नसुरक्षा सुनिश्चित केली.त्याच बरोबर केंद्राने 80 कोटी गरीब लोकांना मोफत अन्नधान्य देखील दिले,” असे तोमर म्हणाले.
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री जितेंद्र सिंग यांनी उधमपूर आणि दोडा जिल्ह्यातील देविका आणि पुनेजा या पुलांचे उद्घाटन केले
पुल प्रकल्पांमुळे या विभागात विकासाचे नवे युग उजाडेल- जितेंद्र सिंग
नवी दिल्ली, 24 जून 2020
ईशान्य प्रदेश विकास मंत्रालयाचे  राज्यमंत्री , पंतप्रधान कार्यालय, कार्मिक, सार्वजनिक तक्रार निवारण आणि निवृत्तीवेतन, अण्विक उर्जा आणि अवकाश राज्यमंत्री, जितेंद्र सिंग यांनी काश्मीरमधील उधमपूर आणि दोडा जिल्ह्यातील अनुक्रमे देविका आणि पुनेजा या पुलांचे आभासी पध्दतीने आज उद्घाटन केले.
सीमा रस्ते संघटनेचे , महासंचालक लेफ्टनंट जनरल हरपाल सिंग याच्या उपस्थितीत 10 मीटर लांबीच्या देविका पुलाचे उद्घाटन करताना या भागातील जनतेची 70 वर्षांची मागणी पूर्ण झाली, यामुळे या विभागाचा कायापालट होईल असे उद्गार जितेंद्र सिंग यांनी काढले. उधमपूर शहर भागातील वाहतूक कोंडी आणि विकास कामांच्या दृष्टीने हा पूल उपयोगी पडेलच त्याशिवाय लष्करी ताफा आणि वाहने जाण्यासाठी व्यवस्थित मार्ग उपलब्ध होईल. हा पूल बांधण्यासाठी 75 लाख रुपये खर्च आला. वर्षभराच्या कालावधीत बांधून तयार झालेल्या या पूलाचे बांधकाम, सीमा रस्ते दलाने लॉकडाउन, कामगारांची कमतरता आणि महामारी संबधित इतर स्थानिक समस्यांवर मात करत पूर्ण केले या बद्दल जितेंद्र सिंग यांनी प्रशंसा केली.
सार्वजनिक हिताचे प्रकल्प हे त्यांच्या औपचारीक उद्घाटनाची वाट न बघता वापरात आले पाहिजे असे मानणाऱ्या पंतप्रधान नरेन्द्र मोदी यांची दूरदृष्टी या पूल प्रकल्पाच्या आभासी उद्घाटनामुळे अधोरेखित होते, असं जितेंद्र सिंग म्हणाले. सीमा रस्ते दलाने गेल्या 4 ते 5 वर्षात या विभागात 200 हून अधिक पूल बांधले आहेत. यात अटल सेतू केबल ब्रिज या प्रख्यात आणि पायाभूत सुविधांना सहाय्यकारी ठरणाऱ्य़ा पुलाचाही समावेश आहे.
केंद्रिय मंत्र्यांनी 50मीटर लांबीच्या पुनेजा पूलाचेही उद्घाटन केले. सीमा रस्ते दलाने दोडा जिल्ह्यातील भदरवाह येथे बांधलेल्या या पूलाला 40 कोटी रुपये खर्च आला. बसोली-बानी-भदरवाह मार्ग हा दोडा, किश्तवार, भदरवाह आणि पठाणकोट  मधून काश्मिर खोऱ्यात जाण्यासाठीचा पर्यायी मार्ग उपलब्ध झाला आहे. नविन मार्ग आणि पायाभूत सुविधा प्रकल्पांमुळे प्रकल्पांमुळे दोडा हा विकासाचे नविन क्षेत्र म्हणून उदयाला येईल, असं जितेंद्र सिंग म्हणाले.
या भागात रस्ते आणि पूल प्रकल्पांशिवाय वैद्यकिय आणि अभियांत्रिकी महाविद्यालय, रेडीओ केंद, राष्ट्रीय पर्वतराजीय औषधी वनस्पती संस्था यासारखे अनेक विकास प्रकल्प गेल्या 4 ते 5 वर्षात उभे रहात आहेत, असे सांगत जितेंद्र सिंग यांनी हे सर्व म्हणजे नरेन्द्र मोदी शासनाने विकास पक्रियेला नवीन आयाम दिल्याची उदाहरणे असल्याचे प्रतिपादन केले.
BRO, महासंचालक लेफ्टनंट जनरल हरपाल सिंग, उधमपूर आणि दोडाचे जिल्हाधिकारी, नागरी समिती सदस्य, सीमा रस्ते दल आणि इतर कर्मचारी या प्रसंगी उपस्थित होते.M.Iyenger/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
सुक्ष्म, लघु आणि मध्यम उदयोग मंत्रालय
खादी आणि ग्रामोद्योग विभागाने पहिल्यांदाच गायीच्या शेणापासून तयार केलेल्या ‘खादी प्राकृतिक पेंट’चे केंद्रीय मंत्री नितीन गडकरी यांच्या हस्ते उद्घाटन
केंद्रीय रस्ते वाहतूक आणि महामार्ग, सूक्ष्म, लघु आणि मध्यम उद्योग मंत्री नितीन गडकरी यांच्या हस्ते आज खादी आणि ग्रामोद्योग आयोगाने विकसित केलेल्या नाविन्यपूर्ण रंगाचे उद्घाटन झाले. गायीच्या शेणापासून तयार करण्यात आलेला हा देशातला पहिलाच पेंट आहे. पर्यावरण स्नेही आणि विषारी नसलेला ‘खादी प्राकृतिक पेंट’ बुरशी रोधक आणि जीवाणू रोधक गुणधर्म असलेले नाविन्यपूर्ण उत्पादन आहे. गायीचे शेण या मुख्य घटकावर आधारित हा रंग कमी खर्चातला आणि गंध हीन असून भारतीय मानक ब्युरोने प्रमाणित केला आहे.
पशुपालन मंत्री गिरीराज सिंह, एमएसएमई विभागाचे राज्यमंत्री प्रताप चंद्र सरंगी आणि केवीआयसी चे अध्यक्ष विनय कुमार सक्सेनाही यावेळी उपस्थित होते.
शेतकऱ्यांचे उत्पन्न दुप्पट करण्याच्या पंतप्रधानांच्या संकल्पनेच्या अनुषंगाने हा अभिनव प्रयोग केला जाणार आहे. ग्रामीण अर्थव्यवस्था सुधारण्यासाठी टाकलेले हे पाऊल असून, त्याद्वारे ग्रामीण भागातून शहराकडे होणारे स्थलांतर रोखण्यासही मदत होईल, अशी अपेक्षा गडकरी यांनी व्यक्त केली
खादी प्राकृतिक पेंट, डिस्टेम्पर आणि प्लास्टिक इमल्शन अशा दोन स्वरुपात उपलब्ध आहे. डिस्टेम्पर 120 रुपये प्रती लिटर आणि इमल्शन 225 रुपये प्रती लिटर अशी किंमत असून मोठ्या पेंट कंपन्यांच्या तुलनेत ही किंमत अर्ध्यापेक्षाही कमी आहे, असे गडकरी यावेळी म्हणाले. सरकारने केवळ ही सुविधा उपलब्ध करुन देत असून पेंटची विक्री व्यावसायिक पद्धतीने संपूर्ण देशभरात केली जाणार आहे, असे गडकरी यांनी सांगितले.
खादी प्राकृतिक पेंटच्या या प्रकल्पाची संकल्पना केव्हीआयसीचे अध्यक्ष विनय कुमार सक्सेना यानी मार्च 2020 मध्ये मांडली आणि जयपूरच्या कुमारप्पा राष्ट्रीय हँडमेड संस्थेने ती प्रत्यक्षात आणली.
शिसे, पार, क्रोमियम, अर्सेनिक आणि इतर जड धातूपासून हा रंग मुक्त आहे. स्थानिक उत्पादनाला यामुळे चालना मिळणार असून तंत्रज्ञान हस्तांतरणाद्वारे शाश्वत स्थानिक रोजगार निर्माण होणार आहे. पर्यावरण स्नेही उत्पादनासाठी कच्चा माल म्हणून गायीच्या शेणाचा वापर वाढून शेतकरी आणि गौशाला यांना अतिरिक्त उत्पन्नाचा स्त्रोत मिळणार आहे. यातून शेतकरी/ गोशाळा यांच्यासाठी अतिरिक्त उत्पन्न मिळण्याचा अंदाज आहे. गायीच्या शेणाचा उपयोग केल्याने पर्यावरण स्वच्छ राहण्यासाठी मदत होणार आहे.
खादी प्राकृतिक डीस्टेपर आणि इमल्शन रंगाच्या चाचण्या तीन नामांकित राष्ट्रीय प्रयोग शाळांमध्ये पूर्ण करण्यात आल्या आहेत.
नॅशनल टेस्ट हाऊस मुंबई,
श्री राम औद्योगिक संशोधन संस्था नवी दिल्ली,
नॅशनल टेस्ट हाऊस गाझियाबाद.
खादी प्राकृतिक इमल्शन BIS 15489:2013 मानकाची तर खादी प्राकृतिक डीस्टेपर BIS 428:2013 मानकाची पूर्तता करतो.
आरोग्य आणि कुटुंब कल्याण मंत्रालय
देशात उपचार सुरु असलेल्या कोविड रुग्णांचे प्रमाण एकूण बाधित रुग्णसंख्येच्या 4.35 टक्क्यांपर्यंत खाली घसरले
सलग सातव्या दिवशी बरे झालेल्या रुग्णांची दैनंदिन संख्या नवीन बाधित रुग्णांपेक्षा जास्त
बरे झालेल्या रुग्णांची एकूण संख्या 90 लाखांपेक्षा अधिक
देशात उपचार सुरु असलेल्या कोविड रुग्णांचे प्रमाण कालच्या एकूण बाधित रुग्णसंख्येच्या 4.44 टक्क्यांवरून आज 4.35 टक्क्यांपर्यंत खाली घसरले.
मागील 7 दिवसांचा कल कायम ठेवत भारतात गेल्या 24 तासात नवीन बाधित रुग्णांपेक्षा बरे झालेल्या रुग्णांची दैनंदिन संख्या अधिक नोंदवली गेली.
नवीन सक्रिय रूग्णांच्या तुलनेत बरे झालेल्या रूग्णांची संख्या अधिक असल्याचा कल कायम राहिल्यामुळे देशातील उपचार सुरु असलेल्या रुग्णांच्या एकूण संख्येत सातत्याने घट होत असून आज ही संख्या 4,16,082 इतकी आहे.
गेल्या 24 तासांमध्ये देशात 36,595 नवे रुग्ण आढळले तर 42,916 रुग्ण बरे झाले. गेल्या 24 तासांत बरे झालेले रुग्ण आणि नवीन बाधित रुग्ण यांच्यातील फरक 6,321 इतका असून यामुळे एकूण सक्रिय रुग्णांच्या संख्येत 6,861 ने घट झाली आहे.
जगातील प्रति दहालाख लोकसंख्येच्या सर्वात कमी म्हणजेच  रुग्णसंख्या भारताने नोंदवली असून पश्चिम गोलार्धातील इतर देशांपेक्षा हे प्रमाण खूपच कमी आहे.
बरे झालेल्या रुग्णांचा दर आज 94.2% वर पोहचला आहे. बरे झालेल्या एकूण रुग्णांची संख्या 90,16,289 इतकी आहे. बरे झालेले रुग्ण आणि नवीन बाधित रुग्ण यांच्यातील दरी निरंतर वाढत आहे आणि सध्या ते 86,00,207 इतके आहे.
बरे झालेल्या रुग्णांपैकी 80.19 टक्के रुग्ण दहा राज्ये आणि केंद्रशासित प्रदेशांमधील आहेत.
महाराष्ट्रात काल सर्वाधिक 8,066 रुग्ण कोविड मुक्त झाले असून केरळमध्ये 5,590 रुग्ण बरे झाले आहेत. दिल्लीत 4,834 रुग्ण बरे झाले.
गेल्या 24 तासांमध्ये देशात आढळलेल्या नवीन रुग्णांपैकी 75.76 टक्के रुग्ण दहा राज्ये आणि केंद्रशासित प्रदेशांमध्ये आहेत.
गेल्या 24 तासांमध्ये केरळमध्ये 5,376 नव्या रुग्णांची नोंद झाली, त्याखालोखाल महाराष्ट्रात 5,182 तर दिल्लीमध्ये 3,734 नवीन रूग्ण आढळले.
गेल्या 24 तासांमध्ये कोविड-19 या महामारीमुळे 540 जणांचा मृत्यू झाला. यापैकी 77.78 टक्के मृत्यू दहा राज्ये आणि केंद्रशासित प्रदेशांमध्ये झाल्याची नोंद आहे.
महाराष्ट्रात गेल्या 24 तासांमध्ये 115 मृत्यूची नोंद झाली असून हे प्रमाण 21.29 टक्के आहे. दिल्लीमध्ये 82 तर पश्चिम बंगालमध्ये 49 जणांचा मृत्यू झाला.
जागतिक स्तरावर तुलना केली तर भारत प्रति दशलक्ष लोकसंख्येमध्ये  इतक्या सर्वात कमी मृत्यूचे प्रमाण असलेल्या देशांपैकी एक आहे.
S.Tupe/S.Kane/P.Kor
पंतप्रधान कार्यालय
पंतप्रधानांनी दिल्या नव संवत्सरच्या शुभेच्छा
नवी दिल्ली, 22 मार्च 2023
पंतप्रधान नरेंद्र मोदी यांनी नवसंवत्सर निमित्त सर्वांना शुभेच्छा दिल्या आहेत.
पंतप्रधानांनी ट्विट केले;
देशवासियांना नव संवत्सरच्या अनेक शुभेच्छाJaydevi PS/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
युरोपीय आयोगाच्या अध्यक्ष उर्सुला वॉन डर लेयेन यांच्याशी चर्चा करुन आनंद वाटला- पंतप्रधान
नवी दिल्ली, 25 एप्रिल 2022
पंतप्रधान नरेंद्र मोदी यांनी आज युरोपीय आयोगाच्या अध्यक्षा उर्सुला वॉन डर लेयेन यांच्याशी नवी दिल्लीत विविध विषयांवर चर्चा केली.
या बैठकीविषयी पंतप्रधानांनी ट्वीट केलं आहे:
"युरोपीय आयोगाच्या अध्यक्षा @EU_Commission @vonderleyen यांच्याशी चर्चा करुन आनंद वाटला. या बैठकीत आम्ही, भारत-युरोपीय महासंघातील आर्थिक आणि सांस्कृतिक संबंधांसह विविध विषयांवर विस्तृत चर्चा केली.”
R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 विषयीची अद्ययावत माहिती
नवी दिल्ली 04 जानेवारी 2023
देशव्यापी कोविडविरोधी लसीकरण मोहिमेअंतर्गत आतापर्यंत कोविड प्रतिबंधक लसीच्या एकूण 220 कोटी 11 लाख मात्रा देण्यात आल्या असून त्यात 95.13 कोटी दुसऱ्या मात्रा आणि 22.41 कोटी वर्धक मात्रा यांचा समावेश आहे.
गेल्या 24 तासांत 48,292 मात्रा देण्यात आल्या.
भारतातील कोविड-सक्रीय रूग्णांची संख्या सध्या 2,570 इतकी आहे
भारतातील कोविड-सक्रीय रूग्णांचे प्रमाण सध्या 0.01% इतके आहे
सध्याचा रोगमुक्ती दर 98.8% इतका आहे
गेल्या 24 तासांत, 187 रूग्ण पूर्णपणे कोरोनामुक्त झाले असून आतापर्यंत कोरोना मुक्त झालेल्या एकूण रूग्णांची संख्या 4,41,45,854इतकी झाली आहे
गेल्या 24 तासांत, 175 नव्या रूग्णांची नोंद झाली आहे
दैनंदिन पॉझिटिव्हीटी दर 0.09% आहे
साप्ताहिक पॉझिटिव्हीटी दर 0.12% आहे
आतापर्यंत कोविड संसर्ग तपासणीच्या एकूण 91 कोटी 13 लाख चाचण्या करण्यात आल्या आहेत; गेल्या 24 तासांत 2,01,690 चाचण्या करण्यात आल्या.
अर्थ मंत्रालय
केंद्रीय अर्थमंत्री निर्मला सीतारामन यांनी राज्यांच्या अर्थमंत्र्यांसोबत केली अर्थसंकल्पपूर्व चर्चा
केंद्रीय अर्थमंत्र्यांनी आज दिल्ली येथे राज्ये आणि केंद्रशासित प्रदेशांच्या  अर्थमंत्र्यांशी अर्थसंकल्पपूर्व चर्चा केली. या बैठकीला केंद्रीय राज्यमंत्री , मुख्यमंत्री, उपमुख्यमंत्री, जम्मू आणि काश्मीरचे नायब राज्यपाल, अर्थमंत्री, मंत्री आणि राज्ये/ केंद्रशासित प्रदेश तसेच केंद्र सरकारचे वरिष्ठ अधिकारी उपस्थित होते.
अर्थ मंत्रालयाच्या आर्थिक व्यवहार विभागाच्या सचिवांनी बैठकीत सर्व सहभागींचे स्वागत केले आणि आगामी अर्थसंकल्पाच्या दृष्टीने या विशेष बैठकीचे महत्त्व सांगितले.
बहुतेक सहभागींनी त्यांच्या राज्य/ केंद्रशासित प्रदेशांना कर्ज घेण्याची मर्यादा वाढवून, आगाऊ दोन हप्ते आणि भांडवली खर्चासाठी विशेष सहाय्याद्वारे आर्थिक मदत केल्याबद्दल केंद्रीय अर्थमंत्र्यांचे आभार मानले. उपस्थितांनी केंद्रीय अर्थमंत्र्यांना अर्थसंकल्पीय भाषणात समावेश करण्यासाठी अनेक सूचनाही दिल्या. केंद्रीय अर्थमंत्र्यांनी 2023-24 च्या अर्थसंकल्पाबाबतच्या सूचनांसाठी सहभागींचे आभार मानले आणि प्रत्येक प्रस्ताव तपासून पाहण्याचे आश्वासन दिले.
रेल्वे मंत्रालय
रेल्वे, दळणवळण आणि तंत्रज्ञान क्षेत्रे सर्व भारतीयांच्या जीवनाला स्पर्श करणारी; या क्षेत्रांद्वारे पंतप्रधानांचे स्वप्न पूर्ण करण्यास कटिबद्ध - श्री अश्विनी वैष्णव
केंद्रीय रेल्वे, दळणवळण आणि इलेक्ट्रोनिक्स तसेच माहिती-तंत्रज्ञान मंत्री म्हणून अश्विनी वैष्णव यांनी आज कार्यभार स्वीकारला. रेल भवन, इलेक्ट्रोनिक निकेतन आणि संचार भवन या कार्यालयात, कार्यभार स्वीकारण्याचा कार्यक्रम झाला.
अश्विनी वैष्णव ओडिशातील राज्यसभा सदस्य आहेत. आयआयटी कानपूर इथून तंत्रज्ञानाची तसेच व्हॉर्टन इथून त्यांनी एमबीएची पदवी
घेतली आहे. तंत्रज्ञान, अर्थक्षेत्राची कौशल्याशी सांगड घालत दुर्बल घटकांसाठी त्यांची प्रत्यक्ष अंमलबजावणी करण्याचा त्यांना अनुभव आहे.
आर्थिक व्यवहार विषयक मंत्रिमंडळ समिती
12 व्या पंचवार्षिक योजनेनंतरही वन्य जीव वसतिस्थाने विकासासाठीची केंद्र पुरस्कृत एकात्मिक प्रमुख योजना सुरु ठेवायला केंद्रीय मंत्रिमंडळाची मंजुरी
(नवी दिल्ली, 5 सप्टेंबर 2018
12 व्या पंचवार्षिक योजनेच्या म्हणजेच 2017-18 ते 2019-20 या काळानंतरही वन्य जीव वसतिस्थाने विकासासाठीची केंद्र पुरस्कृत एकात्मिक प्रमुख योजना सुरु ठेवायला पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्री मंडळाच्या अर्थविषयक समितीच्या बैठकीत मंजुरी देण्यात आली. केंद्रपुरस्कृत व्याघ्र प्रकल्प, केंद्र पुरस्कृत वन्य जीव वसतिस्थाने विकास आणि गज प्रकल्पांचा या योजनेत समावेश आहे. यासाठी एकूण खर्च 1731.72 कोटी रुपये असून 2017-18 ते 2019-20 या काळासाठी, केंद्राचा वाटा व्याघ्र प्रकल्पासाठी 1143कोटी, वन्य जीव वसतिस्थाने विकास यासाठी 496.50 कोटी आणि गज प्रकल्पासाठी 92.22 कोटी रुपये राहणार आहे.
व्याघ्र प्रकल्पाअंतर्गत,देशाच्या पाच भागात पसरलेल्या आणि व्याघ्र पट्टे असलेल्या 18 राज्यांना याचा लाभ होणार आहे. याच प्रकारे,इतर दोन योजनांसाठी वन्य जीव वसतिस्थाने विकासासाठी संपूर्ण देश तर गज प्रकल्पासाठी हत्ती असलेल्या 23 राज्यांना लाभ होणार आहे. वन्य जीव संरक्षणा खेरीज व्याघ्र प्रकल्पात व्याघ्र क्षेत्रासाठी तर गज प्रकल्पात हत्ती क्षेत्रासाठी विशेष सहयोग मिळणार आहे.
यामुळे पर्यावरण विषयक लाभा बरोबरच व्याघ्र संरक्षित क्षेत्रात व्याघ्र संरक्षणाची प्रभावी अंमलबजावणी,वन्य जीव वसतिस्थाने विकासाअंतर्गत वन्य जीवांचे संरक्षण,गज प्रकल्प अंतर्गत हत्ती संरक्षणासाठी प्रभावी अंमलबजावणी होणार आहे. त्याच बरोबर ही योजना देशातले वाघ, हत्ती आणि इतर वन्य जीव संरक्षण अधिक दृढ करणार आहे.
ही योजना मानव आणि वन्य जीव या दोघांमधला संघर्ष दूर करण्यासाठी उपयुक्त ठरणार आहे. याशिवाय, महत्वपूर्ण व्याघ्र वसतीस्थानापासूनदूर जाऊन दुसऱ्या ठिकाणी राहू इच्छिणाऱ्या समुदायांना व्याघ्र प्रकल्पाअंतर्गत तर 800 कुटुंबाना केंद्र पुरस्कृत वन्य जीव वसतिस्थाने विकास योजने अंतर्गत केंद्र पुरस्कृत योजनेचा लाभ होणार आहे.
या योजना रोजगाराच्या संधी उपलब्ध करून देण्याबरोबरच व्याघ्र संरक्षित क्षेत्रात आणि आसपासच्या परिसरातल्या लोकांच्या आर्थिक प्रगतीसाठी उपयुक्त ठरणार आहेत. याशिवाय नैसर्गिक संसाधनावरचे अवलंबित्व कमी करून स्वच्छ उर्जेचा वापर होणार आहे. यामुळे दर वर्षी 30 लाख मानव दिवसांचा प्रत्यक्ष रोजगार उपलब्ध होणार आहे. यामध्ये स्थानिक आदिवासी आणि बिगर आदिवासी कार्य बळाचा समावेश राहील. या परिसरात राहणाऱ्या जनतेला अप्रत्यक्ष लाभही मिळणार आहे. या जनतेला गाईड, चालक,आदरातिथ्य,आणि सहाय्यक रोजगाराच्या संधी उपलब्ध होतील. विभिन्न पर्यावरण विकास योजनांच्या माध्यमातून जनतेला स्वयंपूर्ण बनवण्यासाठी प्रोत्साहन प्राप्त होणार आहे.
या योजनांमुळे, पर्यटकांच्या माध्यमातून संसाधन निर्मिती होऊन व्याघ्र आणि वन्य जीव संरक्षण दृष्टीकोनातून महत्वपूर्ण अन्य क्षेत्र सुरक्षित करण्यासाठी प्रोत्साहन मिळणार आहे. जीवन रक्षक प्रणाली सह खाद्य, जल सुरक्षा प्रदान करण्यासाठी उपयुक्त ठरणार आहे.
संबंधित राज्यांची व्याघ्र संरक्षित क्षेत्र,संरक्षित क्षेत्रे आणि गज संरक्षित क्षेत्रे यांच्या माध्यमातून ही योजना कार्यान्वित केली जाईल.
S.Tupe/N.Chitale/P.Kor
राष्ट्रपती कार्यालय
नाताळच्या पूर्वसंध्येला राष्ट्रपतींकडून जनतेला शुभेच्छा
राष्ट्रपती रामनाथ कोविंद यांनी देशवासियांना नाताळच्या पूर्व संध्येला शुभेच्छा दिल्या आहेत.
‘नाताळच्या पवित्र प्रसंगी सर्व नागरिकांना, विशेषकरून आपल्या ख्रिश्चन बंधू-भगिनींना हार्दिक शुभेच्छा’, असे राष्ट्रपतींनी आपल्या संदेशात म्हटले आहे.
भगवान येशू ख्रिस्त यांचा जन्मोत्सव म्हणून नाताळ साजरा केला जातो. हा सण जनतेला शांतता, सौहार्द आणि करूणा यांचा संदेश देतानाच, समाजात एकोपा आणि बंधुत्वाला प्रोत्साहन देतो. येशू ख्रिस्त यांचा प्रेम आणि करुणा यांचा संदेश संपूर्ण मानव जातीला आजही प्रेरित करतो.
येशू ख्रिस्तांची शिकवण आपल्या जीवनात आचरणात आणून न्याय आणि स्वातंत्र्य या मूल्यांवर आधारित समाजाची जडणघडण करण्यासाठी निर्धार करूया, असे राष्ट्रपतींनी म्हटले आहे.
राष्ट्रपतींचा हिंदीमधला संदेश पाहण्यासाठी इथे क्लिक करा
माहिती आणि प्रसारण मंत्रालय
दूरदर्शनचा 60 वा स्थापना दिन साजरा
डीडी इंडिया लवकरच जगभरात सर्वत्र उपलब्ध होऊ शकेल – प्रकाश जावडेकर
नवी दिल्ली, 16 सप्टेंबर 2019
दूरदर्शनचा 60 वा स्थापना दिवस आज नवी दिल्लीतल्या दूरदर्शन भवनात साजरा करण्यात आला. केंद्रीय मंत्री प्रकाश जावडेकर यावेळी उपस्थित होते.
दूरदर्शनने 60 वर्षांच्या आपल्या प्रवासात दिलेले योगदान जावडेकर यांनी यावेळी अधोरेखित केले. दूरदर्शनच्या जुन्या कार्यक्रमांबद्दलच्या आठवणींना उजाळा देऊन दूरदर्शनचे कार्यक्रम दशकानुदशके लोकांवर कसे आकर्षित करत आले आहेत, हे त्यांनी सांगितले. डिजिटल तंत्रज्ञानाचा स्वीकार करुन दूरदर्शनने अवलंबलेल्या अत्याधुनिक तांत्रिक बदलांबाबत त्यांनी सांगितले. मोबाइल ॲपमुळे दूरदर्शन प्रत्येकाच्या हातात उपलब्ध होत असल्याचे ते म्हणाले. डी फ्री डिशच्या विस्ताराबाबत जावडेकर यांनी माहिती दिली.
विश्वासार्हता हा दूरदर्शनचा युएसपी असून डी डी इंडिया लवकरच जगभरात सर्वत्र उपलब्ध होऊ शकेल, असे जावडेकर यांनी सांगितले.
अत्याधुनिक तंत्रज्ञानाद्वारे दूरदर्शन आणि डी डी न्यूज काळानुरुप प्रगत झाले आहेत, असे माहिती आणि प्रसारण सचिव अमित खरे यांनी सांगितले. आजच्या ब्रेकिंग न्यूजच्या काळात दूरदर्शनने आपल्या प्रेक्षकांसाठी अचूक आणि अद्ययावत बातम्यांची परंपरा कायम ठेवली आहे, त्यांनी सांगितले.
दूरदर्शन, तरुण प्रेक्षकांसोबत जोडले गेल्यामुळे अधिकाअधिक तरुण होत असल्याचे प्रसारभारतीचे मुख्य कार्यकारी अधिकारी शशि शेखर वेम्पती यांनी सांगितले.
टपाल तिकिटाचे अनावरण आणि अमिताभ बच्चन यांनी अभिवाचन केलेली कविता प्रकाशित
दूरदर्शनच्या 60 व्या स्थापना दिनानिमित्त तयार करण्यात आलेल्या विशेष टपाल तिकिटाचे अनावरण यावेळी प्रकाश जावडेकर यांच्या हस्ते झाले.
आलोक श्रीवास्तव लिखित या कवितेचे अभिवाचन अमिताभ बच्चन यांनी केले आहे. बच्चन यांनी वैयक्तिक मानवंदना म्हणून दूरदर्शनला ही कविता समर्पित केली आहे.
दूरदर्शनचा 60 वर्षांचा प्रवास, दूरदर्शन कसे नवभारताचे प्रतीक झाले आहे, हे या कवितेत सादर करण्यात आले आहे.
डीडी इंडिया आता कोरियात उपलब्ध
केबीएस वर्ल्ड, या कोरियाच्या सरकारी प्रसारण वाहिनीचा डी डी फ्री डिशवर प्रारंभ आणि केबीएस वर्ल्डच्या माय K OTI मंचावर डीडी इंडियाचा प्रारंभ जावडेकर यांनी केला. यावेळी कोरियाचे राजदूत शिन बॉन्गकिल उपस्थित होते.
दूरदर्शनचा 60 वर्षांचा प्रवास
15 सप्टेंबर 1959 मध्ये दूरदर्शनची सेवा सुरु झाली. दूरदर्शन, आज जगातली सर्वात मोठी प्रसारण संस्था असून राष्ट्र उभारणीत तिची मोठी मोलाची भूमिका आहे.
बातम्यांची विश्वासार्हता, सर्वांसाठी मनोरंजन यात दूरदर्शनची बरोबरी कोणी करु शकणार नाही.
B.Gokhale/S.Kakade/P.Malandkar
(Visitor Counter : 331
पर्यटन मंत्रालय
पर्यटन मंत्रालयाच्यावतीने शाश्वत पर्यटन आणि जबाबदार प्रवासी मोहिमेसाठी राष्ट्रीय धोरण जाहीर
स्वदेश दर्शन 2.0 च्या माध्यमातून विविध प्रकल्प आणि उपक्रमांसह शाश्वत आणि जबाबदार पर्यटन पद्धती लागू करणार : अरविंद सिंग
नवी दिल्ली, 4 जून 2022
पर्यटन मंत्रालयाच्यावतीने आज नवी दिल्ली येथे युनायटेड एन्व्हायर्नमेंट प्रोग्राम  आणि रिस्पॉन्सिबल टुरिझम सोसायटी ऑफ इंडिया  यांच्या सहकार्याने राष्ट्रीय शिखर परिषदेचे आयोजन केले होते. या प्रसंगी, शाश्वत आणि जबाबदार पर्यटन स्थळे विकसित करण्यावर भर देण्यात आला. पर्यटन मंत्रालयाने शाश्वत पर्यटन आणि जबाबदार प्रवासी मोहिमेसाठी राष्ट्रीय धोरण जाहीर केले.
याप्रसंगी रणनीती धोरण दस्तऐवज, पर्यावरणीय शाश्वतता, जैवविविधतेचे संरक्षण, आर्थिक शाश्वतता, सामाजिक-सांस्कृतिक शाश्वततेला चालना, शाश्वत पर्यटन प्रमाणि करणासाठी योजना, आयईसी आणि क्षमता वाढ यांसारख्या शाश्वत पर्यटनाच्या विकासासाठीच्या योजनांना धोरणात्मक स्तंभ म्हणून ओळखले जाते.
यावेळी बोलताना पर्यटन सचिव अरविंद सिंग म्हणाले की, पर्यटन आणि पर्यावरण यांचा विशेष संबंध आहे. त्यांचा एकमेकांशी संवाद ही दुहेरी प्रक्रिया आहे. एकीकडे पर्यावरण संसाधने पर्यटनाच्या मूलभूत घटकांपैकी एक आहेत. नैसर्गिक आणि मानवनिर्मित पर्यटन स्थळे एक प्रकारे पर्यटन संधी तयार करतात, ज्याचा पर्यटक आनंद घेतात, तिथे राहतात आणि आराम करतात. दुसरीकडे, अभ्यागत आणि यजमान समुदाय आणि स्थानिक वातावरण यांच्यातील जवळचे आणि थेट संबंध एक संवेदनशील परिस्थिती निर्माण करतात, ज्यायोगे पर्यटन अनेकदा हानीकारक ठरू शकते. परंतु त्याचबरोबर शाश्वत विकासासाठी खूप सकारात्मक देखील असू शकते. कोविड-19 साथीच्या आजाराने पर्यटन क्षेत्रातील विविध भागधारकांमधील लवचिकता, टिकाऊपणा आणि परस्परसंबंध यावर आपले लक्ष केंद्रित करण्यास भाग पाडले आहे.
यावेळी अरविंद सिंग म्हणाले की, पर्यटकांना देशाच्या विविधतेचा अनुभव देण्याच्या उद्देशाने पर्यटन मंत्रालयाने स्वदेश दर्शन योजना सुरू केली आणि आतापर्यंत ७६ प्रकल्पांना मंजुरी दिली आहे. या योजनेतून आम्ही बरेच शिकलो. आम्ही आता स्वदेश दर्शन 2.0 अशी सुधारित योजना तयार केली आहे. “स्वदेश दर्शन 2.0 ची कल्पना शाश्वत आणि जबाबदार पर्यटन स्थळे विकसित करण्याच्या दृष्टीकोनासह सर्वांगीण विकास करणे आहे. स्वदेश दर्शन 2.0 साठी मार्गदर्शक तत्त्वे तयार करताना आम्ही गंतव्य विकास शाश्वत आणि जबाबदारीने करण्यासाठी विविध घटक लक्षात ठेवले आहेत. स्वदेश दर्शन 2.0 च्या माध्यमातून विविध प्रकल्प आणि उपक्रमांमध्ये शाश्वत आणि जबाबदार पर्यटन पद्धती लागू केल्या जातील. ही योजना पर्यावरणीय, सामाजिक-सांस्कृतिक आणि आर्थिक शाश्वतता यासह शाश्वत पर्यटनाच्या तत्त्वांचा अवलंब करण्यास प्रोत्साहन देईल,” असे ते पुढे म्हणाले.
पर्यटन मंत्रालयाचे सचिव अरविंद सिंग यांच्या व्यतिरिक्त संयुक्त राष्ट्राचा भारतातील प्रमुख शॉम्बी शार्प आणि आरटीएसओआयचे अध्यक्ष राकेश माथूर, तसेच शाश्वत पर्यटन आणि जबाबदार प्रवास क्षेत्रात काम करणाऱ्या विविध मान्यवरांनी तसेच राज्य सरकारांनी उपस्थितांना या एकदिवसीय राष्ट्रीय शिखर परिषदेदरम्यान वेगवेगळ्या सत्रांमध्ये मार्गदर्शन केले. या शिखर परिषदेला विविध केंद्रीय मंत्रालये, राज्य सरकारे/केंद्रशासित प्रदेश प्रशासन आणि विविध पर्यटन आणि आदरातिथ्य उद्योग संघटनांचे वरिष्ठ अधिकारी उपस्थित होते.
सचिव अरविंद सिंग यांनी परिषदेत सहभागी झालेल्यांना जबाबदार प्रवासी बनण्यासाठी आणि जबाबदार पर्यटनाचे पुरस्कर्ते बनण्याची प्रतिज्ञा देखील दिली.
G.Chippalkatti/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 245
अर्थ मंत्रालय
डीआरआयने पुणे येथे तस्करी करण्यात आलेल्या बनावट चलनी नोटा जप्त केल्या
मुंबई/पुणे, 14 ऑक्टोबर 2022
महसूल गुप्तचर संचालनालयाने  दिलेल्या विशिष्ट माहितीच्या आधारे पुणे प्रादेशिक शाखेच्या अधिकाऱ्यांनी जप्त करण्यात आलेल्या तस्करीच्या बनावट भारतीय चलनी नोटा प्रकरणी गुन्हा नोंदवला आहे.
पुणे विभागाच्या सीमा शुल्क अधिकाऱ्यांच्या समन्वयाने आणि सहकार्याने बुधवारी  ही कारवाई करण्यात आली. अधिकार्यांच्या पथकाने त्वरीत कारवाई करत खडकी बाजार लेनमधून मोटारसायकल चालवणाऱ्या आणि एल्फिन्स्टन रोड ओलांडण्याचा प्रयत्न करणाऱ्या एका व्यक्तीला पकडले. प्रत्येकी 500/- रुपये मूल्य असलेल्या एकूण 400 भारतीय बनावट चलनी नोटा ज्याचे दर्शनी मूल्य 2 लाख रुपये आहे, त्या सीमा शुल्क कायदा, 1962 च्या तरतुदीनुसार त्याच्याकडून जप्त करण्यात आल्या.
तसेच, तस्करीच्या बनावट भारतीय चलनी नोटा पुरवठ्यात सहभागी असलेल्या आणखी दोघांना डीआरआयच्या अधिकाऱ्यांनी पकडले आहे. या बनावट नोटा बांगलादेशातून भारतात आणण्यात आल्याचे तपासात समोर आले आहे. या प्रकरणी वर नमूद केलेल्या तीन आरोपींना अटक करून न्यायालयीन कोठडी सुनावण्यात आली.
याप्रकरणी पुढील तपास सुरू आहे.
S.Kulkarni/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
उपराष्ट्रपती कार्यालय
अटलबिहारी वाजपेयींच्या निधनाबद्दल उपराष्ट्रपतींकडून दु:ख व्यक्त
(नवी दिल्ली, 16 ऑगस्ट 2018
उपराष्ट्रपती एम. व्यंकय्या नायडू यांनी माजी पंतप्रधान अटलबिहारी वाजपेयी यांच्या निधनाबद्दल तीव्र दु:ख व्यक्त केले आहे. आज सकाळीच आपण त्यांना भेटायला गेलो होतो. मात्र, एवढ्या लवकर ते आपल्यातून निघून जातील, अशी कल्पना केली नव्हती. स्वातंत्र्योत्तर भारतातील ते नि:संशय उत्तुंग नेत्यांपैकी एक होते, असे नायडू यांनी आपल्या संदेशात म्हटले आहे.
N.Sapre/S.Kane/P.Kor